এক প্রশ্নের উত্তরে তিনি বলেন, মাতারবাড়ীর ভাসমান এলএনজি টার্মিনালে বিদেশ থেকে তরল গ্যাস নিয়ে আসা জাহাজগুলোকে টো এবং সাপোর্ট দিয়ে ভাসমান টার্মিনালের কাছাকাছি নেওয়ার জন্য তিনটি শক্তিশালী টাগসহ পাঁচটি পোর্ট সার্ভিস ভ্যাসেল নির্মাণ করা হয়েছে। এর মধ্যে ‘সুইজার ঢাকা’, ‘সুইজার খুলনা’, ‘সুইজার রংপুর’ হচ্ছে টাগ বোট। ‘সুইজার ফক্সট্রট’ হচ্ছে জ্বালানি, পানিসহ রসদ সরবরাহকারী ভ্যাসেল। প্রায় ৪০ মিলিয়ন ডলার মূল্যের আধুনিক ভ্যাসেল পাঁচটি চিটাগং ড্রাইডক এলাকায় রাখা হয়েছে।